Diari Oficial de la Generalitat Valenciana


Sumari del DOGV 5210, del 02-03-2006 (2006/2100)

ORDE de 30 de gener de 2006, de la Conselleria d'Empresa, Universitat i Ciència, per la qual es determinen els diumenges i dies festius hàbils per a la pràctica comercial en l'exercici 2006/2007.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5210

Data del DOGV
:   02-03-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/2100


Data del document
:   30-01-2006

Organisme emissor
:   Conselleria d'Empresa, Universitat i Ciència

Tipus de document
:   Ordre

Descriptors 

:   * dia festiu
    * horari comercial
    * vacances

ORDE de 30 de gener de 2006, de la Conselleria d'Empresa, Universitat i Ciència, per la qual es determinen els diumenges i dies festius hàbils per a la pràctica comercial en l'exercici 2006/2007. [2006/X2100]  
La legislació valenciana vigent en matèria d'horaris comercials està integrada per la Llei de la Generalitat Valenciana 8/1997, de 9 de desembre, d'Horaris Comercials de la Comunitat Valenciana, els articles 47, 48 i 49 de la Llei 11/2000, de 28 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, i la Llei de la Generalitat Valenciana 6/2005, de 18 d'octubre, per la qual es modifica la Llei 8/1997, d'Horaris Comercials de la Comunitat Valenciana.  
Esta legislació prescriu que el nombre màxim de diumenges i dies festius a habilitar durant l'exercici comercial serà de huit, els quals es determinaran mitjançant orde de la conselleria competent en matèria de comerç, previ informe vinculant de l'Observatori del Comerç Valencià.  
En conseqüència, vist el certificat emés pel secretari de l'Observatori sobre els acords adoptats en la sessió del Ple realitzada el dia 18 de gener de 2006.  
ORDENE  
Primer  
1. Durant el període que hi ha entre l'1 de febrer de 2006 i el 31 de gener de 2007, els establiments comercials ubicats a la Comunitat Valenciana podran obrir al públic els diumenges i dies festius següents:  
13 d'abril de 2006   
2 de juliol de 2006   
8 d'octubre de 2006   
8 de desembre de 2006   
17 de desembre de 2006  
24 de desembre de 2006  
31 de desembre de 2006  
7 de gener de 2007  
2. Esta habilitació comercial s'entén sense perjudici de règims específics d'horaris comercials, legalment establits, als quals puguen acollir-se els establiments comercials ubicats a la Comunitat Valenciana.  
Segon  
L'horari corresponent a cada diumenge o dia festiu habilitat comercialment serà lliurement fixat pel titular de l'establiment comercial, sense que puga excedir 12 hores d'obertura al públic.  
Tercer  
Els establiments comercials hauran d'informar adequadament el públic sobre la decisió de fer ús d'estes habilitacions comercials, i, si és el cas, de les hores en les qual romandran oberts.  
Quart  
Esta orde tindrà efectes el dia de la publicació en el Diari Oficial de la Generalitat Valenciana.  
València, 30 de gener de 2006  
El conseller d'Empresa, Universitat i Ciència,  
JUSTO NIETO NIETO